Sari Multala

Sari Susanna Multala (s. 5. heinäkuuta 1978 Helsinki)Sari Multala Marjaniemen Purjehtijoiden sivuilla on suomalainen kilpapurjehtija sekä poliitikko, kansanedustaja ja ministeri. Multala valittiin vuoden 2015 eduskuntavaaleissa kokoomuksen kansanedustajaksi Uudenmaan vaalipiiristä. Hän on toiminut Orpon hallituksen ympäristö- ja ilmastoministerinä 24. tammikuuta 2025 lähtien. Sitä ennen hän on toiminut tiede- ja kulttuuriministerinä kesäkuusta 2023 tammikuuhun 2025 Orpon hallituksessa. Multala on Vantaan kaupunginvaltuutettu ja on toiminut Vantaan kaupunginhallituksen puheenjohtajana vuosina 2017–2023. Multala on kilpapurjehduksen kolminkertainen maailmanmestari. == Koulutus == Multala on suorittanut kauppatieteiden maisterin tutkinnon. Lisäksi hänellä on valmentajan ammattitutkinto Kuortaneen urheiluopistosta. == Politiikassa == Multala asuu Vantaan Kuninkaanmäessä. Hänet valittiin Kokoomuksen ehdokkaana Vantaan kaupunginvaltuustoon vuoden 2012 kunnallisvaaleissa ja eduskuntaan vuoden 2015 eduskuntavaaleissa Uudenmaan vaalipiiristä 6 118 äänellähttp://tulospalvelu.vaalit.fi/E-2015/fi/ehdkutulos_02.html. Vuoden 2019 eduskuntavaaleissa Multala sai 7 724 ääntä ja tuli valituksi jatkokaudelle.Ehdokkaat Multala on työskennellyt eduskunnassa muun muassa sivistysvaliokunnassa, maa- ja metsätalousvaliokunnassa, ympäristövaliokunnassa, tiedusteluvalvontavaliokunnassa, sekä lakivaliokunnassa. == Urheilu-ura == Multala kilpaili purjehdusurallaan E-jollissa, optimistijollissa ja Laser Radial -luokassa. Hän edusti Marjaniemen Purjehtijoita ja häntä valmensi vuodesta 2006 lähtien Fredrik Lassenius. Multala oli Suomen purjehdusmaajoukkueen päävalmentajana 2013–2015. === Saavutukset === * Olympialaiset : 5. 2000 (E-jolla) : 5. 2004 (E-jolla) : 7. 2012 (Laser Radial) * MM-kilpailut : 1. 2001 (E-jolla) : 1. 2009 (Laser Radial) : 1. 2010 (Laser Radial) : 1. 2010 (Laser Radial) : 2. 2003 (E-jolla) : 2. 2004 (E-jolla) : 2. 2007 (Laser Radial) : 3. 2012 (Laser Radial) * EM- kilpailut : 1. 2002 (E-jolla) : 1. 2008 (Laser Radial) : 2. 2000 (E-jolla) : 2. 2003 (E-jolla) : 2. 2005 (E-jolla) : 3. 2005 (Laser Radial) == Urheiluun liittyviä luottamustoimia == Syksyllä 2020 Multala valittiin Suomen Olympiakomitean varapuheenjohtajaksi nelivuotiskaudelle 2021–2024. Sitä ennen hän oli olympiakomitean hallituksessa urheilijoiden edustajana kauden 2016–2020. https://www.olympiakomitea.fi/olympiakomitea/suomen-olympiakomitea- ry/hallitus/ Multala on ollut valtion liikuntaneuvoston jäsen vuodesta 2015 ja oli sen arviointijaoston puheenjohtaja 2015–2019. Lisäksi Multala on ollut Kilpa- ja huippu-urheilun tutkimuskeskuksen hallituksessa. == Lähteet == == Aiheesta muualla == * * Sari Multalan kotisivut * * Sari Multalan henkilökuva Marjaniemen Purjehtijoiden sivuilla * Sari Multalan henkilökuva ISAF:n sivuilla Luokka:Kansallisen Kokoomuksen poliitikot Luokka:Nykyiset kansanedustajat Luokka:Suomalaiset kilpapurjehtijat Luokka:Suomalaiset urheiluvalmentajat Luokka:Vantaan kaupunginvaltuutetut Luokka:Uudenmaan vaalipiiri Luokka:Suomen kulttuuriministerit Luokka:Suomen ympäristöministerit Luokka:Suomen nykyiset ministerit Luokka:Vantaan ja Keravan aluevaltuutetut Luokka:Vuonna 1978 syntyneet Luokka:Elävät henkilöt